‘મિલૉર્ડ, સાંભળતાં થાકો એટલે કહેજો: બૉડી-બિલ્ડર હીરોની કસરત કરતાં-કરતાં એન્ટ્રી પડે, એન્ટ્રી સાથે જ એક ફાલતુ ફાઇટ આવે. એ પછી તરત જ એક પાર્ટી-સૉન્ગ આવે, ત્યાં હીરો-હિરોઇન મળે અને પહેલી નજરનો પ્રેમ થઈ જાય, હીરો હિરોઇનને માથાભારે બૉયફ્રેન્ડથી બચાવે, જૅકેટ ઓઢાડે, હીરો રૉબિનહુડ ટાઇપનો ગુંડો હોય, પોલીસ અને ગુનેગાર વચ્ચે ઇન્ટેન્સ લુક એક્સચેન્જ થાય, ન્યુઝ-ચૅનલના પત્રકારોનું ટોળું માઇક લઈને સવાલો પૂછે, હિરોઇન માત્ર પાર્ટીમાં જવા અને સેલ્ફી લેવા જેટલી જ મૉડર્ન હોય, બાકી તો અબલા નારી હોય, હીરોને ઠેકાણે પાડવા માટે પોતાનું જીવન સમર્પિત કરી દેનારા દોસ્તારો, ચિક્કાર બરફમાં પણ હીરો ખુલ્લા ડિલે કસરત કરે, જે જોઈને હિરોઇન ઇમ્પ્રેસ થઈ જાય અને બન્ને ઇશ્કવાલા લવ ટાઇપનું ગીત ગાય, કિડનૅપરના જ પ્રેમમાં પડવાનો સ્ટૉકહોમ સિન્ડ્રૉમ, હિરોઇન પહેલી વાર છાંટોપાણી કરીને ટાઇટ થઈ જાય, પછી તે કોઈ બીજા ધર્મના ઈશ્વર પાસે ઑકવર્ડ પ્રાર્થના કરે, જુવાન દીકરી પ્રેમમાં પડી છે એ જાણીને બાપ તાત્કાલિક તેનાં લગ્ન ગોઠવી કાઢે, ગુસ્સો કાઢવા માટે હિરોઇન નાચાનાચ કરી મૂકે, વિદેશી ધરતી પર ડિપ્રેસ થઈને ફર્યા કરે, ફિલ્મની અંદર એક ગીતમાં એ જ ફિલ્મની સ્ટોરી આવે, પથ્થર જેવા પિતાને સમજાવવા માટે હીરો એક ઇમોશનલ સ્પીચ આપે, જે સાંભળીને બધાંનાં હૃદયપરિવર્તન થઈ જાય...’